Kohtuasi C‑11/13

Bayer CropScience AG

versus

Deutsches Patent- und Markenamt

(eelotsusetaotlus, mille on esitanud Bundespatentgericht)

„Eelotsusetaotlus — Patendiõigus — Taimekaitsevahendid — Täiendava kaitse tunnistus — Määrus (EÜ) nr 1610/96 — Artiklid 1 ja 3 — Mõisted „toode” ja „toimeained” — Taimekaitseaine”

Kokkuvõte – Euroopa Kohtu otsus (kolmas koda), 19. juuni 2014

Õigusaktide ühtlustamine – Ühtsed õigusaktid – Tööstus- ja kaubandusomand – Patendiõigus – Taimekaitsevahendite täiendava kaitse sertifikaat – Mõisted „toode” ja „toimeained” – Taimekaitseainena kasutamiseks mõeldud aine, millel endal on otseselt või kaudselt toksiline, fütotoksiline või taimekaitse toime – Hõlmamine

(Euroopa Parlamendi ja nõukogu määrus nr 1610/96, artikli 1 punktid 3 ja 8 ning artikli 3 lõige 1)

Määruse nr 1610/96 taimekaitsevahendite täiendava kaitsesertifikaadi kasutuselevõtu kohta artikli 1 punktis 8 ja artikli 3 lõikes 1 olevat mõistet „toode” ning artikli 1 punktis 3 olevat mõistet „toimeained” tuleb tõlgendada nii, et need hõlmavad ka taimekaitseainena kasutamiseks mõeldud ainet, kui sel ainel endal on toksiline, fütotoksiline või taimekaitse toime.

Kuna määrus nr 1610/96 ei erista otsest ja kaudset toimet, siis ei ole kohane piirata mõistet „toimeined” ainult neile ainetele, mille toime saab määratleda otsesena. Kuigi selline määratlemine on vajalik, ei ole see siiski piisav, et otsustada, kas taimekaitseaine kohta saab anda täiendava kaitse tunnistuse. Nimelt peavad olema täidetud määruse nr 1610/96 artikli 3 lõikes 1 olevad neli kumulatiivset tingimust.

Siseriiklik kohus peab kontrollima, kas vastavalt määruse nr 1610/96 artiklis 3 ettenähtule on asjaomast taimekaitseainet sisaldaval tootel asjaomase liikmesriigi territooriumil kehtiv taimekaitsevahendi turuleviimise luba, mis on antud direktiivi 91/414 taimekaitsevahendite turuleviimise kohta artikli 4 või vastava siseriikliku õigusakti kohaselt.

(vt punktid 33, 38, 40, 45 ja resolutsioon)

Kohtuasi C‑11/13

Bayer CropScience AG

versus

Deutsches Patent- und Markenamt

(eelotsusetaotlus, mille on esitanud Bundespatentgericht)

„Eelotsusetaotlus — Patendiõigus — Taimekaitsevahendid — Täiendava kaitse tunnistus — Määrus (EÜ) nr 1610/96 — Artiklid 1 ja 3 — Mõisted „toode” ja „toimeained” — Taimekaitseaine”

Kokkuvõte – Euroopa Kohtu otsus (kolmas koda), 19. juuni 2014

Õigusaktide ühtlustamine — Ühtsed õigusaktid — Tööstus- ja kaubandusomand — Patendiõigus — Taimekaitsevahendite täiendava kaitse sertifikaat — Mõisted „toode” ja „toimeained” — Taimekaitseainena kasutamiseks mõeldud aine, millel endal on otseselt või kaudselt toksiline, fütotoksiline või taimekaitse toime — Hõlmamine

(Euroopa Parlamendi ja nõukogu määrus nr 1610/96, artikli 1 punktid 3 ja 8 ning artikli 3 lõige 1)

Määruse nr 1610/96 taimekaitsevahendite täiendava kaitsesertifikaadi kasutuselevõtu kohta artikli 1 punktis 8 ja artikli 3 lõikes 1 olevat mõistet „toode” ning artikli 1 punktis 3 olevat mõistet „toimeained” tuleb tõlgendada nii, et need hõlmavad ka taimekaitseainena kasutamiseks mõeldud ainet, kui sel ainel endal on toksiline, fütotoksiline või taimekaitse toime.

Kuna määrus nr 1610/96 ei erista otsest ja kaudset toimet, siis ei ole kohane piirata mõistet „toimeined” ainult neile ainetele, mille toime saab määratleda otsesena. Kuigi selline määratlemine on vajalik, ei ole see siiski piisav, et otsustada, kas taimekaitseaine kohta saab anda täiendava kaitse tunnistuse. Nimelt peavad olema täidetud määruse nr 1610/96 artikli 3 lõikes 1 olevad neli kumulatiivset tingimust.

Siseriiklik kohus peab kontrollima, kas vastavalt määruse nr 1610/96 artiklis 3 ettenähtule on asjaomast taimekaitseainet sisaldaval tootel asjaomase liikmesriigi territooriumil kehtiv taimekaitsevahendi turuleviimise luba, mis on antud direktiivi 91/414 taimekaitsevahendite turuleviimise kohta artikli 4 või vastava siseriikliku õigusakti kohaselt.

(vt punktid 33, 38, 40, 45 ja resolutsioon)